**ПРЕДСТАВЯНЕ НА ПРОЕКТА**

Проектът "Кариерни пътеки за мобилност на младите хора" започна на 4 май 2017 г. и се изпълнява за период от 18 месеца до 3 ноември 2018 г. Проектното партньорство се състои от Университета по аграрни науки и ветеринарна медицина Букурещ (LB), Търговско-индустриалната камара Кълъраш (B3), Асоциация "Присъединяване" Кълъраш (В4), Филиал - Силистра клон на Университета "Ангел Кънчев" в Русе (В2), Центърът за иновации и бизнес в Русе (В5). Общата стойност на одобрения проект за финансиране е **594 246,26 €**, от които: **505 109,33** € от Европейския Фонд за Регионално Развитие (ЕФРР); **77,252.02**€ ДДС към Националния бюджет, като разликата в сумата е собствен принос към проекта.

Проектът разглежда високото равнище на безработица сред лицата с висше образование като общо предизвикателство в областта на ТГС. Основната цел на проекта е да улесни достъпа на студенти и завършили висше образование до пазара на труда чрез поредица от дейности, организирани в това отношение. Разбира се, подобна цел не би била лесна за постигане при липса на по-ясни цели, като повишена адаптивност, мобилност и пригодност за заетост на студентите. Чрез образоване и развиване на техните умения, чрез превръщането на младите хора в адаптивни и гъвкави обекти на пазара на труда и чрез синхронизиране на техните очаквания с реалността му, се предоставя реална подкрепа на младите хора при определянето на професионалния им път.

В съответствие със стратегията "Европа 2020" проектът позволява хоризонтална интеграция и трансгранично сътрудничество между институциите, свързани със заетостта, и намалява нивото на пречките за ТГС, идентифицирани чрез 8 инициативи за заетост: уебсайт, брошура, мобилни приложения и информационни събития, организирани в рамките на проекта под егидата на "Готино е да си мобилен"; общата схема за обучение, насочена към пазара на труда, а именно: езикови, междукултурни, предприемачески и лидерски курсове; практически стажове в румънски и български фирми, както и практики във виртуалната област чрез интернет базирани инструменти, създаване и организиране на 5 заседания на работна група за сътрудничество, организиране на 2 панаира за трудова заетост и участие на целевата група на панаир на труда в Букурещ; публикуване на Ръководство.

В момента е създаден сайт към проекта - https://www.capability-acces.eu , чрез който се осъществява връзка между търсещите и предлагащи работа субекти. Създадено е и мобилно приложение, което облекчава постигането на определената цел. Именно за това начинание е настоящото писмо.